ครม.ขยายเวลาทำสัญญาประกันรายได้สินค้าเกษตร ถึงสิ้นมี.ค.
โพสต์ทูเดย์ &#8211; ครม.ขยายเวลาและผ่อนผันเงื่อนไขการทำสัญญาประกันรายได้สินค้า ให้ธกส.รับเกษตรตกสำรวจทำสัญญาได้ และให้ขยายเวลาทำสัญญาออกไปถึงสิ้นเดือนม.ค.นี้ จากเดิมที่ให้ขึ้นทะเบียนได้ถึง 31 ต.ค. 2552
12 ม.ค. 2553

โพสต์ทูเดย์ – ครม.ขยายเวลาและผ่อนผันเงื่อนไขการทำสัญญาประกันรายได้สินค้า ให้ธกส.รับเกษตรตกสำรวจทำสัญญาได้ และให้ขยายเวลาทำสัญญาออกไปถึงสิ้นเดือนม.ค.นี้ จากเดิมที่ให้ขึ้นทะเบียนได้ถึง 31 ต.ค. 2552 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี(ครม.) ได้เห็นชอบให้กระทรวงพาณิชย์ขยายเวลาการดำเนินการและผ่อนผันการประกันรายได้สินค้าเกษตร ตามมติคณะกรรมการนโยบายข้าวแห่งชาติ(กขช.)เสนอมา โดยให้ธนาคารเพื่อการเกษตรและสหกรณ์การเกษตร(ธกส.) ไปแก้ไขข้อมูลการขึ้นทะเบียนของเกษตร เมื่อวันที่ 18 ธ.ค. 2552 จำนวน 34,556 ราย แบ่งเป็น ผู้ปลูกข้าว 24,268 ราย ข้าวโพดเลี้ยงสัตว์ 2,726 ราย และมันสำปะหลัง 7,562 ราย โดยให้ถือเอาวันที่กรมส่งเสริมการเกษตรได้ให้ใบรับรองการขึ้นทะเบียนเกษตรกรที่เป็นต้นฉบับครั้งแรกเป็นวันทำสัญญา  และให้ ธกส.รับเกษตรกรผู้ปลูกข้าวที่ตกสำรวจ ซึ่งขึ้นทะเบียนไว้กับกรมส่งเสริมการเกษตรหลังวันที่ 31ต.ค.2552 แต่ผ่านการทำประชาคมแล้ว จำนวน 77,909 ราย ทำสัญญาประกันรายได้ได้ เพราให้ถือเอาวันทำประชาคมเป็นวันทำสัญญา รวมทั้งให้ขยายเวลาการออกหนังสือรับรองเกษตรกรผู้ปลูกข้าวรอบที่ 1 ของกรมส่งเสริมการเกษตรออกไปจนถึง 15 ม.ค.ปีนี้ และขยายระยะเวลาการทำสัญญาประกันรายได้ของธกส.ออกไปให้สิ้นสุด 31 ม.ค.ปีนี้ โดยอนุโลมให้เกษตรกรผู้ปลูกข้าวที่ทำสัญญากับธกส.ในช่วงวันที่ 1-31 ม.ค.ปีนี้สามารถใช้สิทธิรับเงินชดเชยได้ หากราคาขายข้าวต่ำกว่าราคาอ้างอิงที่ประกาศในช่วงวันที่ 1-15 ธ.ค.2552 ที่ผ่านมา  
 พร้อมกันนี้ ครม.ยังเห็นชอบ โครงการประกันรายได้เกษตรปลูกข้าวปี 52/53 รอบที่ 2 ต่อครัวเรือน โดยข้าวเปลือกเจ้าปทุมธานี 1 ให้ประกันรายได้ครัวเรือนละ 30 ตัน ข้าวเปลือกเจ้าพนธุ์ที่ทางราชการรับรอง ประกันได้ครัวเรือนละ 30 ตัน และข้าวเปลือกเหนียว ประกันได้ครัวเรือนละ 20 ตัน ตามที่กขช.เสนอมาด้วย
นอกจากนี้ ครม.ยังมีมติเห็นชอบให้กระทรวงพาณิชย์ขายแป้งมันสำปะหลังแบบรัฐต่อรัฐ(จีทูจี) กับบริษัทการ์ดอง กวานชิง เทรด ดีเวลลอปเม้นท์ ในจำนวน 1.5 แสนตัน หรือ ทั้งหมดในสต็อกของรัฐบาล ในราคา 10,350 บาทต่อตัน ซึ่งถือเป็นราคาทีดี ตามที่กระทรวงพาณิชย์เสนอ โดยให้มีเงื่อนไขการซื้อขายเหมือนกับครั้งที่ครม.เคยอนุมัติขายให้กับริษัท กวางชิง เมียงยัง ไบโอเคมิคอล ไซด์แอนส์แอนด์แทคโนโลยี